**Instruccions d’Història de la Filosofia**

Benvolguts/des

En motiu de l’emergència sanitària i de l’obligat confinament, ens ha semblat oportú de proposar-vos de seguir treballant l’assignatura fins que tot plegat es normalitzi. El nostre objectiu, abans del confinament, era d’examinar-vos, en el termini aproximat d’una setmana (possiblement una mica més...), dels continguts explicats. D’aquests, n’hi ha una petita part que no ho podrem fer, però tenim prou materials a l’abast per acomplir-ho amb aquest seguiment.

Els **continguts** que us proposem treballar són els que segueixen:

1. Filosofia de David Hume.
2. Comparatives:

* Teoria del coneixement de Hume i la de Locke (incloent la diferència en l’enfocament sobre les substàncies com a fonament de la realitat).
* Teoria del coneixement de Hume i Descartes (incloent també la crítica a les tres substàncies de Hume).

1. Teoria Política de John Locke.
2. Comparatives:

* Aspectes com els de la fonamentació, funció i legitimitat de l’Estat entre Locke i Plató.
* L’estat de naturalesa i la fonamentació de l’estat entre Locke i Hobbes.

Pel que fa a l’**examen**, que el faríem indicativament el dia que es correspongui amb la tercera sessió després de reiniciar les classes (així ens donaria temps per repassar la matèria), heu de tenir present:

1. Que o bé sortirà un text a comentar sobre la filosofia de Hume o bé sobre la política de John Locke.
2. Que si surt Hume, la comparativa serà sobre la política de Locke; i si surt la política de Locke, la comparativa serà sobre la filosofia de Hume.

Per treballar els continguts podeu consultar:

1. Pel que fa a la filosofia de Hume:

* Manual (és prou ampli).
* “Dossier Locke”, al *moodle* (en aquest, malgrat el títol, trobareu, a banda del conjunt de la filosofia de Locke i de notes sobre l’empirisme en general, etc., una suficient exposició de la filosofia de Hume).
* Power “Empirisme”, al *moodle* (elaborat per la Lluïsa; hi trobareu una síntesi de l’empirisme, tant de la filosofia i política de Locke com de la filosofia de Hume).
* Tutorials: enllaços al *moodle*: “filosofia de Hume” (Ll. Pineda) i “filosofia de Hume” (*Unboxing*).

1. Pel que fa a la política de Locke:

* Manual (en aquest es tracta massa breument, per això, millor consultar el “Dossier Locke”. De totes maneres, podreu trobar en el “Manual” una bona introducció a les “teories modernes del contracte” i també a  
  Hobbes, la qual, aquesta darrera, us pot ajudar a l’hora d’establir la comparativa amb Locke).
* “Dossier Locke”, al *moodle* (al final del document, hi trobareu una breu comparativa entre la política de Locke i la de Hobbes).
* Power “empirisme”, al *moodle* (l’elaborat per la Lluïsa).
* Tutorials: enllaços al *moodle*: a bada dels titulats “filosofia i política de Locke” (Ll. Pineda i *Unboxing*), també trobareu “Política de Locke” (Ll. Pineda), dedicat exclusivament a la política de l’autor.

Per qualsevol dubte, revisarem el correu. Seguim en contacte...

Desitgem que estigueu bé, acompanyats de les vostres famílies. Ara toca, en primer terme, ajudar-nos tan com puguem els uns als altres.

Una abraçada,

Dels vostres profes de filo.

Lluïsa i Joan